google/wiki40b huggingface dataset:
Cuauhtémoc Blanco

Oppvekst

Blanco var født og oppvokst i det fattige nabolaget Tepito i Mexico by, der han lærte å elske å spille fotball på de lokale fotballbanene. Selv om han vokste opp i et røft miljø med høy kriminalitet, utviklet Blanco en spillestil som hovedsakelig baserte seg på kreativitet og aggressivitet som noen ganger fører til at han mister besinnelsen på banen. 
Blanco debuterte i Primera División (den meksikanske toppdivisjonen) i 1992, i en alder av 19 år, med klubben América. I 1997 ble Blanco lånt ut for å spille med Necaxa, og deretter ble han lånt ut fra 2000 til 2002 til klubben Real Valladolid, som spilte til i spanske La Liga, før han returnerte til Club América i 2002, hvor han vant Balón de Oro, prisen for sesongens spiller i meksikansk serie.

Spillekarriere

I mai 2005 vant Blanco sitt aller første klubbmesterskap som fotballspiller med Club América, som vant sitt tiende seriemesterskap.
Blanco blir regnet som en av Mexicos beste offensive midtbanespillere og han var en flittig målscorer, med i alt 147 mål i meksikansk serie. Den 2. april 2007 meldte Blanco overgang til Major League Soccer i USA, hvor han signerte en kontrakt med klubben Chicago Fire. Han ble ønsket velkommen av over 5000 fans på Toyota Park da han gjennomførte flere intervjuer med media, signerte autografer og hilste på sine fans. 
Blanco spilte for det meksikanske landslaget i tre VM, i Frankrike i 1998, i Korea-Japan i 2002 og i Sør-Afrika 2010. Han scoret ett mål i hver av disse mesterskapene. Han var medlem av det meksikanske landslaget som vant Confederations Cup i 1999 der ble han også turneringens toppscorer med hele seks mål, inkludert ett mål i finalen. Han ble tildelt Gullstøvelen (som toppscorer) og «Silver Ball» for fremragende spill i denne turneringen. Blanco spilte i alt 120 landskamper for Mexico.
Kenichi Shimokawa

Japans herrelandslag

Kenichi Shimokawa spilte ni landskamper for Japans herrelandslag.
Den israelsk-palestinske konfliktens historie

Den israelsk-palestinske konfliktens historie strekker seg fra slutten av 1800-tallet til dags dato, og er en av de mest langvarige konfliktene som fortsatt pågår. Konflikten er en blanding av religiøs konflikt, etnisk konflikt og territorial disputt. Mens palestinerne gjør krav på selvstendighet for staten Palestina, er det flere israelere som ønsker et Stor-Israel.

Første verdenskrig

Røttene til konflikten kan føres helt tilbake på begynnelsen av 1900-tallet, hvor nasjonalbevegelsen stod sterkt blant mange folkegrupper, inklusiv jøder og arabere. Sionismen, en jødisk nasjonalistisk ideologi, ble etablert som en politisk bevegelse i 1897 som et direkte svar på økt antisemittisme i Europa, med spesiell vekt på Russland. Mens syrisk nasjonalisme var kjent som sin lojalitet mot Det osmanske riket, var den palestinske nasjonalismen tidlig markert som en direkte motpart mot sionismen. Sionistene ønsket opprettelsen av en jødisk stat, og et essensielt antall av disse hadde et sterkt ønske om at denne skulle ligge i Israels land, det historiske jødiske hjemlandet på bibelsk tid. Organisasjoner som Jewish Agency, Jewish National Fund og World Zionist Organization var med på å finansiere og oppmuntre til jødisk tilbakevandring til Israel, og kjøpte ofte eiendommer til jøder som ville bosette seg der. Dette fant sted både under osmansk og britisk administrasjon.
Boston Symphony Orchestra

Boston Symphony Orchestra (BSO) er et symfoniorkester i Boston, Massachusetts, USA.
Orkesteret er blant av de fremste amerikanske symfoniorkestre. BSO ble grunnlagt i 1881 og spiller de fleste av sine konserter i Boston konserthus, Symphony Hall og om somrene i Tanglewood Music Center.
Parapet

Parapet (italiensk: parapetto) henviser til forlengelsen av en vegg eller mur på et tak,  som en balkong, en terrasse, bro, eller en eller annen struktur. Begrepet kom fra mellomfranske parapet i betydningen «brystvern» på slutten av 1500-tallet, eller direkte fra italienske parapetto, fra para-, «forvar» + petto, «bryst», igjen avledet fra latinske pectus. I betydningen brystvern har det tyske brustwehr . Parapeter var opprinnelig en forskansning på en bygning for å forsvare den mot militære angrep. I generell arkitektur henviser de hovedsakelig til en utstikker. Hvor henvisningen er en utvidelse over et tak, kan en parapet være fortsettelsen av et vertikalt trekk fra den ytre veggen som fortsetter over takets overflate. Det kan da fungere som en brannmur.
Sostratos fra Knidos

Sostratos fra Knidos (gresk: Σώστρατος ὁ Κνίδιος) var en gresk arkitekt og ingeniør som levde på 300- og 200-tallet f.Kr. Han er kjent særlig for hans mest prestisjefylt arbeid med fyrtårnet på Faros ved Alexandria, bygget ca. 280 f.Kr., og som ble betraktet som et av den antikke verdens syv underverker.
Det ble kanskje satt i gang under Ptolemaios I Soter, men det ble ferdigstilt under hans sønn Ptolemaios II. Det synes som det tok tolv år bygge Sostratos' planlagte fyrhus. Han ble beæret med en inskripsjon som fortalte at «Sostratus sønn av Dexiphanes av Knidos til gudene for å beskytte de på havet.»
Tafsir (korantolkning)

Tafsir (arabisk: تفسير, tafsīr, arabisk: «forklaring, kommentar») er kommentarer til og forklaringer på Koranens tekster. En person som skriver en tafsir kalles en mufassir (arabisk: مفسر) mufassir, flertall (arabisk: مفسرين) mufassirīn.

Ugyldig tafsir

Det er ikke tillatt å fortolke og forklare Koranens betydning utelukkende ut fra egen mening. Dette forbudet er basert på en autentisk hadith hvor profeten uttalte at det ikke var tillatt.
Sciacca

Historie

Sciacca ble grunnlagt av grekere på 400-tallet f.Kr. som Thérmē, og som navnet antyder, som et termisk spa for Selinunte. Innbyggerne i sistnevnte by kom dit for å bade i de svovelholdig kildene i fjellet San Calogero som reiser bak byen. Det er ingen nedtegnelser av byens eksistens på stedet under perioden da Selinunte var uavhengig, skjønt det er liten tvil om svovelkildene ville ha tiltrukket seg en del mennesker til stedet. Selv ikke under romerne fikk stedet samme betydning som det tilsvarende stedet Thermae (dagens Termini Imerese) på nordkysten av Sicilia. Det er liten tvil om at Plinius den eldre tok feil å tilskrive rangen som colonia til den sørlige framfor den nordlige byen av samme navn. Strabon nevner vannene (τὰ ὕδατα τὰ Σελινούντια); og de er igjen bemerket i Itinerarium Antonini, under navnet Aquae Labodes eller Labrodes.
Opprinnelsen til byens dagens navn, Sciacca, er diskutert. Det kan være fra latinske ex acqua, som en referanse til kildene med termisk vann i området. En annen forklaring kan være fra arabiske Syac i betydningen bad, eller semittiske al Saqquah som dateres tilbake til den syriske guden Shai al Quaaum.
Havnen og dens lastutstyr ble konstruert i romersk tid. Byen ble den fremste by på Sicilia for eksport av siciliansk korn til Nord-Afrika og byens fiskeindustri var også viktig. Byen fikk en rask urban vekst som fortsatte inn i normannisk tid.
Bymurene, bastionene og den gamle borgen er datert til den normanniske tiden under grev Roger Bosso. Hans hustru, Judith d'Évreux, grunnla et Cluny-kloster noe før 1103 i byen. Grev Roger lot sin datter Juliet få Sciacca i arv i 1101, og hun fikk bygget kristne kirker og klostre som erstatning for tidligere muslimske moskéer.
Som en kongelig by som hadde vært lojale til Manfred, konge av Napoli og Sicilia under fransk invasjon. Den ble beleiret i 1268 av Karl I av Anjou og overga seg året etter. Etter den sicilianske vesperen, et opprør på Sicilia i 1282 mot styret til Angevin-kongen Karl I av Anjou, etablerte den seg selv som en fri kommune. I de aragonesisk-angevinske kriger ble den beleiret et antall ganger, og deretter tok familien Peralta byen i besittelse og fikk retten til å prege mynter av kongen av Sicilia. I de påfølgende århundrene var byen åsted for blodige feider mellom rivaliserende adelige familier, først og fremst Luna av aragonesisk opphav og Perollo av normannisk opphav. Disse krigen borti mot halverte byens befolkning, og i 1647 ble den utarmede byen sete for et anti-spansk opprør. På begynnelsen av 1900-tallet var det en rekke innbyggere som utvandret til USA.
Under den andre verdenskrig hadde det kongelige italienske flyvåpen, Regia Aeronautica, base i nærheten av Sciacca.
Jørn Bue Olsen

Utdanning og karriere

Olsen er utdannet siv.ing. fra NTH. I 2006 tok han en doktorgrad i ledelse og etikk ved Handelshögskolan vid Göteborgs universitet. Avhandlingen var om etiske dilemma for ledere i arbeidslivet. 
Han tegnet blant annet Swix' store røde skismøringskuffert. Olsen har arbeidet både faglig og administrativt ved flere høgskoler, blant annet NHH, BI, Høgskolen i Finnmark. Han var bl.a. direktør ved Norges Handelshøgskoles kursvirksomhet i Oslo fra 1988-1995.  
Olsen har hatt mange engasjement spesielt i arbeidslivsetikk – blant annet oppnevnt til regjeringsutvalget ”Forum for etikk i kommunesektoren” (2006).

Idrett

I skiskyting har han medaljer fra NM samt landskampdeltakelse i skifeltskyting. I orientering løp han for NTHIs første lag både i 10-o-milen (4.pl) og i NM (4.pl). Olsen har nordisk mesterskap i stafett. Han var redaktør av NTHI-avisen. I senere år leder og nestleder i Asker Skiklubb samt leder av Idrettsrådet i Asker.

Kulturarbeid

Olsen arbeidet både som frivillig og ansatt i de første 15 årene ved oppbyggingen av Framtiden i våre hender. Han var bl.a. styreleder i studieorganisasjonen FIVH og for FIVHs landsstyre - samt ordfører for FIVHs landsråd.
Som sanger og musiker var han bl.a. på Norsktoppen med visegruppen Grums i Vestfold. Han har spilt kontrabass i div. jazz- samt gammeldansensemble. Som 2.bass-sanger bl.a. i Sangselskabet Guldbergs; han oppnådde med kvartetten ”Herreselskapet”/”4 men only” - 4.pr. i nordisk mesterskap i Barbershop. 
Et samarbeid mellom kvartetten, Odd Børretzen og Göran Fristorp ble til Bellman-turneer i Norge.
Johan II av Frankrike

Bakgrunn

Johan II tilhørte Huset Valois, og var sønn av Filip VI av Frankrike og Johanna av Burgund. Han fullførte farens ridderlig føydale regjeringsideal.
Han giftet seg i 1332 med Bonne av Luxemburg. Etter at hun døde av pest giftet han seg med Johanna I av Auvergne, som også døde av pest.

Konge

Da Johan kom på tronen stod Frankrike overfor flere katastrofer: Svartedauden som tok livet at nesten halvparten av landets befolkning, uavhengige soldater som herjet overalt.
Hans uoverlagte og voldsomme opptreden mot kong Karl II av Navarra og noen høyadelige vasaller førte til en gjenopptagelse av det som senere blitt sett på som hundreårskrigen. Det utviklet seg til eng engelsk aggresjon og forferdelige militære nederlag for Frankrike. Den engelske Edward av Woodstock, «den svarte prins», gjorde landgang i Garonneområdet, la Auvergne, Limousin og Poitou øde, men forsøkte å retirere til Bordeaux da de franske styrker nærmet seg. Det kom til kamp, og som følge av slaget ved Poitiers i 1356 ble kong Johan tatt til fange.
I 1360 ga Frankrike fra seg landområder og betalte løsepenger for få kongen satt på frifot. I løpet av innsamlingen av løsepenger ble Johan II satt fri i bytte mot et gissel. Da gisselet rømte vendte kongen frivillig tilbake i fangenskap.
Han døde senere i London.
Hans levninger ble fraktet til Frankrike for å bli gravlagt i klosterkirken Saint-Denis.
Ved plyndringen av kongegravene i Saint-Denis under den franske revolusjon ble hans grav den 25. oktober 1793 åpnet og plyndret, og hans levninger så lagt i en massegrav utenfor kirken.
Aqua vitae

Aqua vitae (også skrevet aqua vitæ; latin, bokstavelig «livets vann») er et gammelt navn fra minst tidlig på 1400-tallet for en konsentrert vannløsning av etanol. Begrepet er et generelt et generisk for alle destillerte former, og kom etter hvert til å referere særskilt til destillerte alkoholkonsentrater.
Aqua vitae var vanligvis fremstilt ved destillasjon av vin, og er noen ganger kalt «Vinens sjel» i engelske tekster. «Vinens sjel» er et spesifikt betegnelse på brandy, destillert gjentatte ganger. Fra 1540-tallet har det fått betydningen brandy, whiskey, etc. På fransk finnes også betegnelsen eau-de-vie for sprit og brandy, bokstavelig betydning «livets vann». Aqua vitae er også opprinnelsen til det norske ordet akevitt, som henviser til skandinavisk krydret brennevin med fra 36 til 41, 5 volumprosent alkohol.
Navnet er familiært tilknyttet til de ledende folkelige brennevinsarter fra spesielle regioner. Whisky (fra gælisk språk uisce beatha, «livets vann») i Skottland og Irland. Når uttrykket brukes i England, refererer det oftest til fransk brandy. Det er acquavite i Italia, okowita i Polen, оковита (okovyta) i Ukraina, акавіта (akavita) i Hviterussland, og яковита (yakovita) i sørrussiske dialekter.
Martial van Schelle

Tidlige liv

Martial van Schelle bodde mye av den tidlige delen av hans liv i USA. Han var sammen med familien sin bosatt Chicago i Illinois fra 1904 til 1918. Han mistet sin mor Annie da hun ble drept ombord på skipet RMS Lusitania da det ble senket i 1915 av en tysk ubåt. Nesten 2000 mennesker døde i dette angrepet.
Det tyske ubåtangrepet på RMS Lusitania resulterte i at van Schelle meldte seg til aktiv militærtjeneste og han var for en kortere periode utstasjonert i Frankrike. Da den første verdenskrigen var avsluttet bosatte Schelle seg i Belgia for å hjelpe nasjonen å bli gjenoppbygget som følge av de kraftige bombeangrepene mot landet under den første verdenskrig.

Idrettsmannen

Martial van Schelle deltok i 3 sommer-OL. Hans beste plassering var 10.-plassen i svømming under Sommer-OL i 1924 i Paris i grenen 4 ganger 200 meter fristil. Han deltok også i ballong 2 ganger i Coupe Aéronautique Gordon Bennett hvor han i 1933 kom på 5.-plass og i 1938 på 7. Under Vinter-OL i Garmisch-Partenkirchen i 1936 deltok van Schelle i bobsleigh. Han kom på 5.-plass i firer menn og 9.-plass i toer menn.

Forretningsmannen

Van Schelle eide sin egen sportsbutikk i Brussel i mellomkrigstiden og han tok et patent på en tennisracket i 1935. Han ble eier av to skøytebaner i Brussel mellom 1933 og 1935, og han forble eier inntil han ble arrestert av nazistene den 15. januar 1943.

Dødsfall

Van Schelle ble overført til Breendonk konsentrasjonsleir, hvor han ble henrettet ved skyting den 15. mars 1943.
Happily Lost

Happily Lost er et musikkalbum med Vinni and the Vagabonds, utgitt den 27. september 2010
Body Modification Ezine

Body Modification Ezine (mest kjent som BME) er det eldste online-tidsskriftet der hovedfokuset er på tatovering, piercing og scarification.

Historie

Det ble grunnlagt av Shannon Larratt i 1994. 
Medlemmer av magazinet startet og sponser encyclopediaet BMEzine.

Kontroversi

Tidsskriftet er blokkert av mange internett-filtre, samt på enkelte arbeidsplasser for å beskytte barn fra nakenhet og tortur. Nettsidene er også sperret av det tyske organet Bundesprüfstelle für jugendgefährdende Medien i 1999 som «skadelig for ungdommen». I desember 2005 prøvde Tyskland også å fjerne tidsskriftet som søkeresultat i søkemotoren Google.
Amsterdams forsvarslinje

Funksjon

Amsterdams forsvarslinje var primært en defensiv «vannlinje» (nederlandsk: waterlinie). I tilfelle fiendtlig angrep, ville store trakter med land rundt Amsterdam blitt oversvømmet med vann, noe som ville hindre fiendens fremrykking. Amsterdam ville fungere som en nasjonal réduit, som Nederlands siste skanse. Fortene ble bygget på steder hvor veier, jernbane og diker krysset gjennom vannlinjen. På slike steder ville en eventuell fiende ikke bli hindret av den planlagte oversvømmingen, og derfor var fortene tenkt brukt for å beskyte fienden.

Konstruksjon

Loven for bygging av Amsterdams forsvarslinje ble vedtatt i 1874. Under forberedelsene før bygging, ble det klart at designet var allerede foreldet på grunn av moderne tekniske fremskritt. Oppfinnelsen av brisantgranater (som ville eksplodere i det de traff målet) nødvendiggjorde en endring fra mur- til betongfort. Men nederlenderne hadde ennå ikke den nødvendige erfaringen i bruk og bygging av betong. Derfor ble omfattende tester utført, der betong ble bombardert med det tyngste artilleri tilgjengelig på den tiden. Ytterligere forsinkelser skyldtes at sanden i fundamentene måtte sette seg over flere år før fortene kunne bygges på dem. Ikke før 1897 kunne selve byggingen begynne.

Tjeneste

Amsterdam forsvarslinje har aldri deltatt i strid og bruken av fly gjorde den utdatert etter den første verdenskrig. Det var dog vedlikeholdt og var i tjeneste til det ble utrangert i 1963.
Diket gjennom Haarlemmermeer, som gjorde det mulig å oversvømme den sørlige delen av polderen mens den nordre delen kunne fortsette å produsere mat for Amsterdam, er nå delt av riksvei 4 (A4). Denne motorveien går under Ringvaart ved Roelofarendsveen, noe som gjør oversvømming av Haarlemmermeer Polder og fremtidig bruk av forsvarslinjen ikke lengre mulig.
I 1996 ble hele Stelling van Amsterdam utpekt som en av UNESCOs verdensarvsteder.
Halsøy Idrettslag

Menn

A-laget i fotball for herrer spilte i 2007 i 3. divisjon. Det var første gang noensinne og klubben rykket ned samme året.

Kvinner

A-laget i fotball for kvinner spiller i 2011 i 2. divisjon. Laget spilte sist i 1. divisjon i 1999, hvor de endte på 6.-plass, men valgte å trekke laget etter sesongslutt.
Showdown

Showdown er en sport uten norsk navn som opprinnelig ble laget for blinde eller synshemmede, men man trenger ikke være blind for å spille.
Showdown ble skapt av Joe Lewis fra Canada på 1960-tallet og som selv var blind. Det var behov for et utfordrende og rekreerende spill for synshemmede og blinde som man kunne spille uten assistanse. Det spilles på et bord ved at to personer står på hver sin side av bordet. Den ene personen skyter og den andre prøver å parere med en kølle. Hvis denne ikke klarer dette og ballen går i nettet blir det mål.
Showdown spredte seg de innledende fasene og fikk sitt gjennombrudd i løpet av de Paralympiske leker i 1980 i Arnhem i Nederland.
Malky Mackay

Spillerkarriere

Mackay begynte karrieren i skotske Queen's Park. I 1993 signerte han for Celtic og vant det skotske seriemesterskapet med Glasgow-klubben fem år senere. I september samme år  ble han hentet til Norwich i det som først var ment å være et kort låneopphold. Bare to dager etter debuten ble han imidlertid hentet på permanent basis av daværende manager Bruce Rioch. Mackay spilte over to hundre kamper for Norwich før han forlot klubben etter 2003-04-sesongen. På det tidspunktet hadde Norwich sikret seg opprykk til Premier League.
I den påfølgende sesongen ble han hentet til West Ham, men fikk kun 18 kamper for London-klubben før han ble frigitt sommeren etter. Da hadde også West Ham rykket opp til den engelske toppdivisjonen. 
Mackay avsluttet karrieren i Watford under ledelse av Aidy Boothroyd og spilte en nøkkelrolle i laget som rykket opp til Premier League i hans første sesong for klubben. I januar 2007 ble han ansatt som førstelagstrener samtidig som han hadde sporadiske innhopp på laget. Hans siste kamp for Watford var i FA-cupen mot Wolverhampton i januar 2008.

Trenerkarriere

I november 2008 tok han over som fungerende manager for Watford som da var tilbake i Championship, men fikk kun fem kamper før Brendan Rodgers ble ansatt permanent.
Da Rodgers forlot Watford sommeren 2009 fikk Mackay igjen jobben med å lede klubben. Watford lå lenge an til nedrykk i hans første sesong, men en solid sluttspurt gjorde at de endte på en 14.-plass.
Den 17. juni 2011 signerte Mackay en treårskontrakt for Cardiff City. Laget tok seg til Ligacupfinalen i den påfølgende sesongen, men tapte mot Liverpool etter straffesparkkonkurranse. I forkant av finalen signerte Mackay en ny kontrakt som binder ham til klubben til juni 2016. Cardiff endte sesongen på en sjetteplass i ligaen og møtte West Ham i playoff-semifinalen. West Ham ble imidlertid for sterke og vant til slutt 5-0 over to kamper.
I 2012–2013-sesongen ledet Mackay laget til ligaseier og Premier League-opprykk, åtte poeng foran Hull på andreplass.
When Will I See You Again

«When Will I See You Again» er en amerikansk hitsang fra 1974, fremført av The Three Degrees. Den var skrevet og produsert av Kenny Gamble og Leon Huff.
«When Will I See You Again» var én av de mest suksessfulle innspillingene i The Philly Soul-eraen.
Sheila Ferguson erindret at «sangen ble spilt for meg på piano av Leon Huff i 1973 og jeg ble sint. Jeg hylte og skrek og sa at jeg aldri ville synge den. Jeg syntes det var latterlig fornærmende å bli gitt slik en enkel sang og at det trengtes intet talent å synge den. Vi gjorde den og flere millioner eksemplarer senere innså jeg at han visste mer enn meg».

Norsk versjon

Det er også skrevet en norsk tekst. Den norske tittelen er «Når vil jeg se deg igjen».
Miguel d'Escoto Brockmann

Biografi

d'Escoto ble født i Los Angeles men vokste opp i Nicaragua. Hans far var Miguel Escoto Muñoz, en nicaraguansk diplomat. Moren var Margarita Brockmann Meléndez. Han nedstammet på farssiden fra Nazario Escoto, som var fungerende president i Nicaragua i 1855.
Han vendte tilbake til USA i 1947 for å begynne på sine høyere studier.
I 1953 trådte han inn på presteseminaret til Maryknollmisjonærene ved New York City, sluttet seg til dem, og ble presteviet i 1961. I 1962 tok han mastergrad ved School of Journalism ved Columbia University. Han var en nøkkelskikkelse for grunnleggeren av Maryknolls forlag, Orbis Books, i 1970.
Han virket i Kirkenes Verdensråd, og som tilhenger av frigrøringsteologien sluttet han seg i hemmelighet til sandinistene.
Han var i perioden 1979-1990 Nicaraguas utenriksminister i sandinistenes regjering under president Daniel Ortega. Fra september 2008 til september 2009 var han formann for FNs generalforsamling. I 2011 fungerte han dessuten som den siste FN-ambassadør for Muammar Gaddafis libyske styre.
Medborgarplatsen tunnelbanestasjon

Medborgarplatsen tunnelbanestasjon er en stasjon på Stockholms tunnelbane. Den ligger øst for Götgatan. Stasjonen ble åpnet 1. oktober 1933 uner navnet Södra Bantorget, og fikk sitt nye navn i 1944.
I 1950 ble stasjonen ombygd og forlenget for de nye tunnelbanetogene. Den ble ikke klar til 1. oktober, da trafikken med de nye togene åpnet, men åpnet 1. november.
Stasjonen trafikkeres av T-bane 1 (grønn linje) og ligger mellom stasjonene Slussen og Skanstull.